钦定古今图书集成/明伦汇编/氏族典/第025卷 > 冯保
## 钦定古今图书集成/明伦汇编/氏族典/第025卷 > 冯保

按《明外史冯保传》：“保，深州人。嘉靖中为司礼监秉笔
太监。隆庆元年，提督东厂，兼掌御马监事。时司礼掌
印者缺，保以次当得之，大学士高拱荐陈洪代保，由
是疾。拱与张居正深相结，谋去之。万历元年正月，有
王大臣者，伪为内侍服，入乾清宫，被获，下东厂。保欲
缘此族拱与居正谋。居正迫众议，微讽保，保意稍解”，
拱获免。由是举朝皆恶保。慈圣太后遇帝严，保倚太
后势，数挟持帝，帝积不能堪。及太后归政，东宫旧阉
张鲸、张诚乘间陈其过恶。会御史李植、江东之弹章
入，遂谪保奉御南京安置，卒于南京。